|  |
| --- |
| **Projektas** |
| Pagėgių savivaldybės taryba **sprendimas** dėl PATALPŲ perdavimo neatlygintinai VALDYTI ir naudoti pagal panaudos sutartį pagėgių savivaldybės NATKIŠKIŲ kaimo bendruomenei |
| 2018 m. vasario 12 d. Nr. T1-29 Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Pagėgių savivaldybei nuosavybės teise priklausančio turto valdymo, naudojimo ir disponavimo juo tvarkos aprašo, patvirtinto Pagėgių savivaldybės tarybos 2015 m. vasario 10 d. sprendimu Nr. T-27 „Dėl Pagėgių savivaldybei nuosavybės teise priklausančio turto valdymo, naudojimo ir disponavimo juo tvarkos aprašo patvirtinimo“, 16.4, 18.1 papunkčiais ir atsižvelgdama į Natkiškių kaimo bendruomenės pirmininkės 2018 m. vasario 9 d. prašymą Nr. 2 „Dėl bendruomenės patalpų panaudos sutarties pratęsimo“, Pagėgių savivaldybės taryba n u s p r e n d ž i a:

1. Perduoti Pagėgių savivaldybės Natkiškių kaimo bendruomenei 10 metų neatlygintinai valdyti ir naudoti pagal panaudos sutartį Pagėgių savivaldybei nuosavybės teise priklausantį turtą − patalpą, kurios bendras plotas − 92,56 kv. m, unikalus Nr. 8891-3001-8017:0003, esančią pastate, kurio unikalus Nr. 8891-3001-8017, žymėjimas 1A2p, registro Nr. 50/144835, inventorinės bylos Nr. 4874, kadastro duomenų fiksavimo data 1990-01-10, adresu: Zosės Petraitienės g. 6−1, Natkiškių k., Natkiškių sen., Pagėgių sav., bendruomenės įstatuose numatytai veiklai vykdyti.

* 1. 2. Įpareigoti Pagėgių savivaldybės administracijos Natkiškių seniūnijos seniūnę pasirašyti panaudos sutartį bei perdavimo − priėmimo aktą su panaudos gavėju.

3. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

SUDERINTA:

Administracijos direktorė Dainora Butvydienė

Bendrojo ir juridinio skyriaus vyresnioji specialistė Ingrida Zavistauskaitė

Kalbos ir archyvo tvarkytoja Laimutė Mickevičienė

Parengė Laimutė Šegždienė,

Turto valdymo skyriaus vedėja

Pagėgių savivaldybės tarybos

veiklos reglamento

2 priedas

**SPRENDIMO PROJEKTO “dėl PATALPŲ PERDAVIMO NEATLYGINTINAI VALDYTI IR NAUDOTI PAGAL PANAUDOS SUTARTĮ PAGĖGIŲ SAVIVALDYBĖS NATKIŠKIŲ KAIMO BENDRUOMENEI "**

**AIŠKINAMASIS RAŠTAS**

2018-02-09

***1. Parengto projekto tikslai ir uždaviniai:*** perduoti Pagėgių savivaldybės Natkiškių kaimo bendruomenei patalpą, esančią Zosės Petraitienės g. 6-1, Natkiškių k., Natkiškių sen., Pagėgių sav., bendruomenės įstatuose numatytai veiklai vykdyti.

***2. Kaip šiuo metu yra sureguliuoti projekte aptarti klausimai***: sprendimo projektas paruoštas atsižvelgiant į Natkiškių kaimo bendruomenės pirmininkės 2018 m. vasario 9 d. prašymą Nr. 2 "Dėl bendruomenės patalpų panaudos sutarties pratęsimo". Vadovaujantis Pagėgių savivaldybės administracijos direktoriaus 2010 m. gegužės 26 d. įsakymu Nr. A1-421, Natkiškių kaimo bendruomenei pagal panaudos sutartį 10 metų buvo perduota patalpa (plotas - 92,56 kv. m) ir pasirašyta panaudos sutartis, kurios galiojimas baigiasi 2020 m. gegužės 27 d. Natkiškių kaimo bendruomenė ruošiasi įgyvendinti projektą "Materialinės bazės stiprinimas", kurio vykdymui patalpų panaudos sutartis turi galioti ne mažiau kaip 5 metus. Todėl bus pripažintas negaliojančiu Pagėgių savivaldybės administracijos direktoriaus 2010 m. gegužės 26 d. įsakymas Nr. A1-421 ir sudaroma nauja panaudos sutartis 10 metų.

**3**. ***Kokių teigiamų rezultatų laukiama:*** teikiama nauda visuomenei ar jos daliai kultūros ir sporto srityje.

***4. Galimos neigiamos priimto projekto pasekmės ir kokių priemonių reikėtų imtis, kad tokių***

***pasekmių būtų išvengta:***  priėmus sprendimą neigiamų pasekmių nenumatoma.

***5. Kokius galiojančius aktus (tarybos, mero, savivaldybės administracijos direktoriaus)***

***reikėtų pakeisti ir panaikinti, priėmus sprendimą pagal teikiamą projektą.***

***6. Jeigu priimtam sprendimui reikės kito tarybos sprendimo, mero potvarkio ar***

***administracijos direktoriaus įsakymo, kas ir kada juos turėtų parengti:*** Pagėgių savivaldybės administracijos Turto valdymo skyrius.

***7. Ar reikalinga atlikti sprendimo projekto antikorupcinį vertinimą:*** nereikalinga**.**

***8. Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***: Papildomų lėšų sprendimui įgyvendinti nereikės.

**9.** ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai:*** nėra***.***

***10. Projekto rengėjas ar rengėjų grupė.*** Turto valdymo skyriaus vedėja Laimutė Šegždienė, tel. 8 441 70412.

***11. Kiti, rengėjo nuomone, reikalingi pagrindimai ir paaiškinimai:*** projektas Pagėgių savivaldybei nuosavybės teise priklausančio turto valdymo, naudojimo ir disponavimo juo tvarkos aprašu, patvirtintu Pagėgių savivaldybės tarybos 2015 m. vasario 10 d. sprendimu Nr. T-27 ir atsižvelgiant į Natkiškių kaimo bendruomenės pirmininkės prašymą.

Turto valdymo skyriaus vedėja Laimutė Šegždienė

